Ügyiratszám: 10293-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága 2015. 05. 13-án 1515 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Harsnyi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba,
* **A Polgármesteri Hivatal részéről jelen vannak:** Dr. Sóvágó László polgármester, Dr. Vincze Ferenc jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Varga Imre humán-közszolgáltatási irodavezető-helyettes, Kunkliné Dede Erika egészségügyi, szociális irodavezető-helyettes
* **jegyzőkönyvvezető:** Fehér Adrienn

Marosi György Csongor:

Szabó Mariann jelezte, hogy nem tud részt venni az ülésen. A jelen lévők létszáma alapján megállapítom, hogy a bizottság határozatképes.

Az eredetileg kiküldött napirendi pontokhoz még három napirendi pont érkezett (Kovács Máté Művelődési Központ és Könyvtár kérelme, előterjesztés a gyermekétkeztetés feltételeit javító pályázat beadására, Az Ép testben ép lélek Alapítvány kérelme), melyek közül az Ép testben ép lélek Alapítvány kérelme az ülést megelőzően került kiosztásra.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a plusz napirendi pontokat. (a döntéshozatalban 8 fő vett részt).

**92/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága elfogadja a plusz előterjesztések napirendre vételét.**

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a kiküldött és a plusz napirendi pontokat. (a döntéshozatalban 8 fő vett részt).

**93/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága a napirendi javaslatokat elfogadja.**

**Napirend**

**A képviselő-testület 2015. május 14-i ülésanyagának véleményezése:**

1. Előterjesztés intézmény-működtetési feladatok ellátására. (7. sz. testületi előterjesztés)

Előadó: humán-közszolgáltatási irodavezető-helyettes

1. Előterjesztés intézmények gazdasági önállóságának megváltoztatására. (9. sz. testületi előterjesztés)

Előadó: humán-közszolgáltatási irodavezető-helyettes

1. Előterjesztés a helyi szociális rendelet módosítására. (10. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés nyári szociális gyermekétkeztetésről. (11. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés Pávai-Vajna Ferenc munkásságának felvételére a megyei értéktárba. (12. sz. testületi előterjesztés)

Előadó: jegyző

1. Előterjesztés nemzetközi várostervezési gyakorlat helyszíneinek meghatározásáról. (13. sz. testületi előterjesztés)

Előadó: jegyző

1. Előterjesztés a hajdúszoboszlói 3927/145 hrsz-ú ingatlannal kapcsolatosan. (14. sz. testületi előterjesztés)

Előadó: irodavezető-főkönyvelő

1. Előterjesztés Városháza energetikai korszerűsítési pályázatáról. (16. sz. testületi előterjesztés)

Előadó: jegyző

1. Előterjesztés a kiskereskedelmi szektorban történő vasárnapi munkavégzés tilalmáról szóló 2014. évi. CII. törvényhez kapcsolódó mentesülés kéréséről. (17. sz. testületi előterjesztés)

Előadó: aljegyző - igazgatási irodavezető

1. Előterjesztés szökőkutak felújításáról. (19. sz. testületi előterjesztés)

Előadó: főmérnök

1. Előterjesztés szabadtéri felnőtt fitnesz park létesítésével kapcsolatosan. (20. sz. testületi előterjesztés)

Előadó: főmérnök

1. Előterjesztés játszóterek felújításával kapcsolatosan. (21. sz. testületi előterjesztés)

Előadó: főmérnök

**Képviselő-testületi napirendben nem szereplő, csak bizottsági anyag:**

1. A civil információs, valamint az infomentor iroda civil szervezeteknek nyújtható szolgáltatásaival kapcsolatos előterjesztés

Előadó: jegyző

1. Előterjesztés a Manna Lavanda Kft. közterület-használati kérelmével kapcsolatosan

Előadó: főmérnök

1. Előterjesztés a Damjanich utca kétirányúsításával kapcsolatban

Előadó: főmérnök

1. Előterjesztés az Emlékezés tere forgalmi rendjének változásával kapcsolatban

Előadó: főmérnök

1. Előterjesztés a Fürdőhely tájékoztató táblák elhelyezésével kapcsolatban

Előadó: főmérnök

1. Előterjesztés a Bányász utcán behajtani tilos kivéve lakótelepre érkezőkelrendelésével kapcsolatban

Előadó: főmérnök

1. Előterjesztés a Mozicsarnoknál lévő rakodóhely időkorlátjának módosításáról

Előadó: főmérnök

1. Éltes Mátyás Általános és Speciális Szakiskola, Kollégium és Gyermekotthon táboroztatási kérelme

Előadó: egészségügyi, szociális irodavezető-helyettes

1. Az egyedi lakóingatlanok energetikai korszerűsítésének támogatási szabályzatának elfogadása

Előadó: egészségügyi, szociális irodavezető-helyettes

1. Magyar Vöröskereszt Hajdúszoboszló Területi Szervezete kérelme

Előadó: egészségügyi, szociális irodavezető-helyettes

1. Szoboszló Sound Online Rádió-támogatási kérelme

Előadó: elnök

1. Kovács Máté Művelődési Központ és Könyvtár kérelme

Előadó: elnök

1. Előterjesztés a gyermekétkeztetés feltételeit javító pályázat beadására

Előadó: egészségügyi, szociális irodavezető-helyettes

1. Az Ép Testben Ép Lélek-95 Alapítványkérelme

Előadó: elnök

Bejelentések, tájékoztatók

1. **napirend**

***Előterjesztés Intézmény-működtetési feladatok ellátására***

Varga Imre:

A 3000 főt meghaladó lakosságszámú települési önkormányzat gondoskodik - a szakképzésről szóló törvény 5. §. (1) - (4) bekezdése szerinti szakképző iskola kivételével - az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről. Hajdúszoboszló jelenlegi gazdasági és jövedelemtermelő képességgel összefüggő mutatóit ismerve reális álláspont lehet, hogy a város 2015. szeptember 1-től nem mentesülhet a köznevelési intézmények működtetésére vonatkozó kötelezettsége alól. Ez a kötelezettség nem vonatkozik a szakképző iskolákra.

Harsányi István:

Nemrég szereztem róla tudomást, hogy a Nemzetgazdasági Minisztériumhoz kerülnek a szakiskolák és szakközépiskolák.

Marosi György Csongor:

Felmerül a kérdés, hogy a kollégiumi szociális étkeztetés hogyan alakul?

Kállai István Elek:

Nem lehetne a gyermekétkeztetési pályázatba belevenni a kapacitásbővítést?

Varga Imre:

A pályázatot óvodáknak írták ki és a központi konyhára

Dr. Vincze Ferenc:

Akár a pályakezdő fiatalok háza is lehetne, illetve egyéb szolgáltatási funkciót is kaphat az épület.

Dr. Sóvágó László:

A kollégium működtetése 70 millió Ft. Megfontolandó a kollégium megléte.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**94/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja 2015. szeptember 1-jétől az alábbi állami fenntartású köznevelési intézmények működtetését.**

* **Hőgyes Endre Gimnázium és Szakközépiskola,**
* **Szép Ernő Kollégium,**
* **Hajdúszoboszlói Bárdos Lajos Általános Iskola,**
* **Gönczy Pál Sport és Két Tanítási Nyelvű Általános Iskola,**
* **Pávai Vajna Ferenc Általános Iskola,**
* **Thököly Imre Két Tanítási Nyelvű Általános Iskola,**
* **Zichy Géza Zenei Alapfokú Művészeti Iskola,**
* **Hajdú-Bihar Megyei Pedagógiai Szakszolgálat Hajdúszoboszlói Tagintézménye**.

Határidő: 2015. június 15.

Felelős: jegyző

1. **napirend**

***Előterjesztés intézmények gazdasági önállóságának megváltoztatására***

Kunkliné Dede Erika:

A Járóbeteg-Ellátó Centrum módosító okiratában a MOL Gólyás telepi rendelő címe helyesbítésre szorul. Helyesen 4064 Nagyhegyes.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**95/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja**

* **az 1. sz. mellékletben kiadott Hajdúszoboszlói Egyesített Óvoda Alapító okiratának Módosító okiratát és a 2. számú mellékletben kiadott Hajdúszoboszló Egyesített Óvoda módosításokkal egybeszerkesztett Alapító okiratát.**
* **az 3. sz. mellékletben kiadott Kovács Máté Városi Művelődési Központ és Könyvtár Alapító okiratának Módosító okiratát és a 4. számú mellékletben kiadott Kovács Máté Városi Művelődési Központ és Könyvtár módosításokkal egybeszerkesztett Alapító okiratát.**
* **az 5. sz. mellékletben kiadott Hajdúszoboszlói Városi Televízió Alapító okiratának Módosító okiratát és a 6. számú mellékletben kiadott Hajdúszoboszlói Városi Televízió módosításokkal egybeszerkesztett Alapító okiratát.**
* **az 7. sz. mellékletben kiadott Járóbeteg-Ellátó Centrum Alapító okiratának Módosító okiratát a MOL Gólyás telepi rendelő címének helyesbítésével és a 8. számú mellékletben kiadott Járóbeteg-Ellátó Centrum módosításokkal egybeszerkesztett Alapító okiratát.**
* **a 47/2015. (III.19.) sz. határozata alapján 2015. július 1-től**
* **a Kovács Máté Városi Művelődési Központ és Könyvtár költségvetési intézménytől a gazdaságvezető és pénztáros-könyvelő közalkalmazottak áthelyezését a Hajdúszoboszlói Egyesített Óvoda költségvetési intézményhez,**
* **a Hajdúszoboszlói Városi Televízió költségvetési intézménytől a gazdaságvezető közalkalmazott áthelyezését a Hajdúszoboszlói Egyesített Óvoda költségvetési intézményhez,**
* **a Járóbeteg-Ellátó Centrum költségvetési intézménytől két fő gazdálkodási szakfeladatot ellátó közalkalmazott áthelyezését a Hajdúszoboszlói Egyesített Óvoda költségvetési intézményhez.**

Határidő: 2015. május 14., illetve értelemszerűen

Felelős: polgármester, jegyző, intézmények vezetői

1. **napirend**

***Előterjesztés a helyi szociális rendelet módosítására***

Kunkliné Dede Erika:

A rendeletmódosításra azért van szükség, mert a jelenlegi szabályozás alapján nyújtható támogatás nem jelent tényleges segítséget a rászorulók részére, a jogalkotó a rendelet jelenlegi formájában nem érte el a célját, azaz a megállapított havi támogatás összege túlzottan alacsony összegű.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**96/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja és javasolja a képviselő-testületnek a helyi szociális rendelet módosítására vonatkozó rendelet tervezet elfogadását.**

Határidő: -

Felelős: jegyző

1. **napirend**

***Előterjesztés nyári szociális gyermekétkeztetésről***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**97/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a 2015. évi nyári gyermekétkeztetés biztosítására vonatkozó pályázat benyújtását. A feladat önerejét az önkormányzat 2015. évi költségvetéséről szóló 6/2015. (II.19.) számú önkormányzati rendelet 10. számú melléklet 8/ÖK során lévő 3 M Ft fedezet biztosítja.**

Határidő: 2015. május 15.

Felelős: jegyző/irodavezető-helyettes

1. **napirend**

***Előterjesztés Pávai Vajna Ferenc munkásságának felvételére a megyei értéktárba***

Marosi György Csongor:

A Turisztikai Bizottság ülésén egy olyan észrevétel érkezett az anyag tárgyalásánál, hogy a nevét nem kötőjellel kell írni. Javaslom, hogy egységesen kerüljön a Pávai Vajna Ferenc neve helyesbítésre.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**98/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a magyar nemzeti értékekről és hungarikumokról szóló 2012. évi XXX. törvény alapján az előterjesztés melléklete szerinti pályázatot nyújt be Dr. Pávai-Vajna Ferenc munkásságának Hajdú-Bihar Megyei Értéktárba történő felvételét.**

Határidő: 2015. június 30.

Felelős: jegyző

1. **napirend**

***Előterjesztés nemzetközi várostervezési gyakorlat helyszíneinek meghatározásáról***

Lőrincz László

A strandbejáratnál lévő monumentális betonépítményére ki lehetne valamit dolgozniuk, hogy a város turisztikai jellegéhez illeszkedve életet kaphasson.

Dr. Vincze Ferenc:

A városunkba érkező hallgatók részére hat közlekedési szempontból problémás helyszínt szükséges kijelölni, melyekre megoldási javaslatot dolgoznak ki. Május 21-én kerül sor egy várostervezési egyeztetésre. A gyógyhelyfejlesztési projekt kapcsán szóba jöhet ez az ötlet.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**99/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a nemzetközi várostervezési gyakorlat (MEPS) lebonyolításához 1.000.000.-Ft biztosítását a 2015. évi költségvetés tartalékából. Továbbá támogatja az alábbi hat projekt helyszín kijelölését a programkeretében a Hajdúszoboszlóra érkező hallgatók részére a tanulmány elkészítésére a következő feladatokkal:**

1. **Szent István park – Debreceni útfélen lévő gyógyvízkút emlékművének szerves összekapcsolása, a Hőforrás utcai csomópont dekoratív kétsávos körforgalmi csomóponttal városkapuvá alakítása, Fürdő utca áttervezése (lovas kocsik, bringó-hintó, kisvonat részére megálló kialakítása, kerékpártárolók rendezése), Mátyás király sétány burkolatának átgondolása, zöldfelületeinek növelése, sétálóutca jellegű kialakítása. Gyalogos rendszer kidolgozása Mátyás király sétány – Pávai Vajna utca – Gábor Áron utca – Fürdő utca. Szent István park burkolatainak áttervezése, attrakciók, árusok helyeinek kialakítása, egységes szerkezet a Mátyás király sétánnyal.**
2. **József Attila utca – Coop üzlet parkoló – Arany János utca – Mentőbejáró – Bessenyei utca – Jókai sor – Szilfákalja közlekedési kapcsolatainak felülvizsgálata, minél kevesebb úttorkolat kialakítása a Szilfákaljára. Lehetőség szerint a Jókai sor kétirányú úttá tétele.**
3. **Közúti csomópontok átalakítása Hősök tere – Luther utca – Szilfákalja – Bethlen utca, Halasi Fekete Péter tér – Bethlen utca – Piac parkoló, Kossuth utca – Hősök tere – Gönczy Pál utca, Puskin utca – Hősök tere Rákóczi utca – Dózsa György út, lámpás csomópontok indokoltságának felülvizsgálata, eltolt csomópontok összehangolása, esetlegesen körforgalmú csomópontokká alakítása és ezek környezetre gyakorolt hatásainak elemzése. Kálvin tér élhetőbbé tétele, zöldfelületek, útburkolat, parkolóhelyek átgondolása, Ady Endre utcai kerékpárút összekötése a Hősök tere kerékpárúttal.**
4. **Dózsa György út kerékpárút kialakíthatóságára javaslat kidolgozása a Rákóczi utca – Kabai útféli kerékpárút között, illetve a Tesco Áruházig. A Nádudvari út – Bajcsy-Zsilinszky utca – Dózsa György út csomópont szabályozottá tételére javaslat kidolgozása.**
5. **Szép Ernő utcán tervezett műfüves sportpálya, illetve a Bánomkert térség feltárásának, megközelíthetőségnek kidolgozása a Debreceni útfél irányából. A Tessedik Sámuel utca melletti ~6 hektáros önkormányzati erdő parkerdővé, élhetővé alakítása.**
6. **Tervezett városi körgyűrű szakaszonkénti felülvizsgálata, szükségességének, vagy elhagyásának indoklása.**

Határidő: 2015. június 20.

Felelős: jegyző

1. **napirend**

***Előterjesztés a hajdúszoboszlói 3927/145 hrsz-ú ingatlannal kapcsolatosan***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**100/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a Rezeda utcán található 3927/145 hrsz-ú 40m2 nagyságú ingatlant Kajári Ferenc és Kajári Ferencné bruttó 188.000,-Ft értéken, azaz 3.700,-Ft+ÁFA négyzetméterenkénti áron vásárolja meg Hajdúszoboszló Város Önkormányzatától.**

Határidő: azonnal

Felelős: polgármester

1. **napirend**

***Előterjesztés Városháza energetikai korszerűsítési pályázatáról***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**101/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja**

* **további 3 millió forint elkülönítését a 2015. évi költségvetés pályázati céltartalékból a „Hajdúszoboszlói Városháza energetikai korszerűsítése” a pályázathoz szükséges források és egyéb kiadások biztosítására.**
* **hogy az Önkormányzat a pályázat megvalósítását elindítsa a támogató okirat megérkezése előtt, figyelembe véve az Irányító Hatóság által meghatározott véghatáridőt.**

Határidő: azonnal

Felelős: jegyző

1. **napirend**

***Előterjesztés a kiskereskedelmi szektorban történő vasárnapi munkavégzés tilalmáról szóló 2014. évi. CII. törvényhez kapcsolódó mentesülés kéréséről.***

Marosi György Csongor:

Nem hiszem, hogy a kérelemnek helyt adnak. Meg kell találni a kiskaput a mentességre.

Dr. Sléder Tamás:

A vasárnapi munkavégzés tilalma alól mentességet élveznek a fürdőszolgálati szolgáltatásnak minősülő tevékenységek, illetve a fesztiválok.

Kállai István Elek:

A TESCO vezetője kérdésemre elmondta, hogy nem lett kevesebb a forgalom, mert a vásárlók így a pénteki és szombati bevásárlások alkalmával mindenből többet vesznek a vasárnapi zárás miatt.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**102/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy az Önkormányzat közvetlenül is keresse meg a Nemzetgazdasági Minisztériumot annak érdekében, hogy a Kormány a kiskereskedelmi szektorban történő vasárnapi munkavégzés tilalmáról szóló 2014. évi. CII. törvényhez kapcsolódóan - turisztikai érdekekre hivatkozva - határozzon meg mentességi feltételeket Hajdúszoboszló vonatkozásában.**

Határidő: azonnal

Felelős: polgármester

1. **napirend**

***Előterjesztés a szökőkutak felújításáról***

Kállai István Elek:

A döntés megalapozottságát elősegítené, ha konkrét adatok állnának rendelkezésükre, így tisztábban látnák, hogy mi az, ami belefér a 10 milliós költségvetésbe. A Városfejlesztési, Mezőgazdasági Bizottság döntése alapján a Szilfákalja – József A. utca kereszteződésében lévő szökőkútnál a plasztika jelenlegi elhelyezkedésének és kialakításának - medencetér - megtartása mellett, kiépül a vízforgatós rendszer, a szökőkút beüzemelésre kerül. A burkolatba épített térvilágítás kiépítésével egy interaktív szökőkút, új látványelem jön létre. Művelődési Központ előtti szökőkút esetében Megtartva a medencetér és a három kútfő eredeti állapotát, a medencetér peremét a talajszinttől számítva 20 cm-re kiemelve, 20 cm-el szélesítve műkőborítású padka kerül kiépítésre, így biztosítva lesz a térburkolat védelme a balesetveszély elkerülése. Fürdő utca – Mátyás király kereszteződésében a szökőkút funkció megszüntetése mellett, a meglévő medencetér részleges visszabontása után (szélső perem bontása) annak területét szükség szerint térkő burkolattal kell ellátni, megtartva Várady Sándor művész alkotását.

Marosi György Csongor:

A szökőkutak felújításánál prioritást kell felállítani. Az első helyre tenném a Szilfa – József A. utca kereszteződésében lévő szökőkutat, a Volán területén lévőt pedig a második helyre, mert ott szezonban 1000 ember is megfordul szégyenfoltja a városnak. A Halasi-Fekete Péter téren lévő szökőkút felújítását, szintre hozását nem tartom indokoltnak, egyrészt már befejeződött ott a térkialakítás, illetve nem zavaró a szintkülönbség, nincs olyan rossz állapotban. A felújításának a költségeit át lehetne csoportosítani a Volán területén lévő szökőkút környékének rendbetételére. Költségtakarékosabb lenne, ha a medenceteret földdel töltenék fel és beültetnék virággal.

Sziláginé Pál Gyöngyi:

A terület a Voláné, de a szökőkút az önkormányzaté. Meg kell vizsgálni, hogy kialakítható-e ott virágágyás, a betonaljzat nem biztos, hogy alkalmas rá.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**103/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a Szilfákalja – József A. utca kereszteződésben lévő szökőkút felújítását –prioritási sorrendben elsőként, a rendelkezésre álló költségvetési keret erejéig - az alábbiak szerint:**

* **a plasztika jelenlegi elhelyezkedésének és kialakításának medencetér - megtartása mellett, kiépül a vízforgatós rendszer és a szökőkút beüzemelésre kerül, a burkolatba épített térvilágítás kiépítésével egy interaktív szökőkút, új látványelem jön létre.**

**Továbbá támogatja, hogy a Képviselő-testület a felújítási munkálatokkal a Hajdúszoboszlói Városgazdálkodási Nonprofit ZRt-t bízza meg.**

Határidő: 2015.június 30

Felelős: jegyző, VGN Zrt. vezérigazgató

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**104/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja Művelődési Központ előtti szökőkút felújítását –prioritási sorrendben harmadikként, a rendelkezésre álló költségvetési keret erejéig - az alábbiak szerint:**

* **megtartva a medencetér és a három kútfő eredeti állapotát, a medencetér peremét a talajszinttől számítva 20 cm-re kiemelve, 20 cm-el szélesítve műkőborítású padka kerül kiépítésre, így biztosítva lesz a térburkolat védelme a balesetveszély elkerülése.**

**Továbbá támogatja, hogy a Képviselő-testület a felújítási munkálatokkal a Hajdúszoboszlói Városgazdálkodási Nonprofit ZRt-t bízza meg.**

Határidő: 2015. július 15.

Felelős: jegyző, VGN Zrt. vezérigazgató

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**105/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy**

* **prioritási sorrendben másodikként, a rendelkezésre álló költségvetési keret erejéig a Fürdő utca – Mátyás király kereszteződésében lévő szökőkút funkciója megszüntetésre kerüljön és a meglévő medencetér részleges visszabontása után (szélső perem bontása) annak területe szükség szerint térkő burkolattal legyen ellátva, megtartva Várady Sándor művész alkotását.**

**Továbbá támogatja, hogy a Képviselő-testület a felújítási munkálatokkal a Hajdúszoboszlói Városgazdálkodási Nonprofit ZRt-t bízza meg.**

Határidő: 2015. július 15.

Felelős: jegyző, VGN Zrt. vezérigazgató

1. **napirend**

***Előterjesztés a szabadtéri felnőtt fitnesz park létesítésével kapcsolatosan***

Marosi György Csongor:

Egyeztetést folytattam Erdei Gyula igazgató úrral és egy közös javaslatot tettünk a fitneszpark új helyszínére. Az iskola már meglévő fitnesz parkját lehetne bővíteni, amelyet jelenleg is használhatnak a lakótelepről érkezők. A Kölcsey utcának van egy zugrésze, ami befordul, és az iskolának van ott egy zöld területe. Ez a fitnesz park a hátsó részénél van, amin egy van egy épület, mely a nyár elején elbontásra kerül. Arrafelé el tudnánk kezdeni a fitneszparkot. Mivel nem kell annyira körbekeríteni, a költségek is csökkennének. Megmaradna egy kerítés az iskola felöl és egy a Kölcsey utca felöl. Az üzemidőben sem zavarná az iskolát és az azon kívüli időben is megközelíthető lenne. Térfigyelő kamerával ellátott, melyet az önkormányzatira be lehetne kötni. A HIK-kel egyeztetve az esti zárás is megoldható lenne. Elég nyitott, belátható. Az itt létrejövő fitneszpark az idősebb lakosságot sem zavarná és ugyanúgy a lakótelepen maradna. Megmaradna a kutyafuttató és a zöld övezet sem csökkenne.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**106/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja Hajdúszoboszló Város Önkormányzatának Képviselő-testülete támogatja, hogy a Thököly Imre Két Tanítási Nyelvű Általános Iskola területén kialakításra kerülő szabadtéri felnőtt fitnesz parkban az alábbi elemek kerüljenek elhelyezésre:**

1. **láb és derék ízületekre /terpesz/ (mozgó alkatrészes)**
2. **has és hátizom erősítés, valamint gerincízületre /has pad/ (fix alkatrészes)**
3. **láb, boka, és csukó, valamint csípőizomzat erősítésére /séta-kézmozgatással/ (mozgó alkatrészes)**
4. **csípő, derék, és hátizom erősítésére /ülő, vagy álló forgó/ (mozgó alkatrészes)**
5. **alsó végtagok erősítésére /kerékpár/ (mozgó alkatrészes)**
6. **kar, váll, hát, valamint hasizmok erősítésére /húzódzkodó/ (fix alkatrészes)**
7. **külső- láb, csípő, hasizmok erősítésére /láblendítő/ (mozgó alkatrészes)**
8. **váll, könyök, csukló erősítésre /kerékforgató/ (mozgó alkatrészes)**
9. **izmok nyújtására szolgáló eszköz I. (mozgó alkatrészes)**
10. **izmok nyújtására szolgáló eszköz II. (mozgó alkatrészes)**
11. **2 db pad, 1 db hulladékgyűjtő edényzet, 1 db kerékpártároló (opcionális tétel)**

**Támogatja továbbá, hogy a mellékelt helyszínrajz szerint elhelyezkedő fitnesz park köré kerítés és térvilágítás (opcionális tétel) létesüljön az előterjesztésben foglaltak szerint.**

Határidő: 2015. augusztus 31.

Felelős: jegyző

1. **napirend**

***Előterjesztés a 3504/2 hrsz. ingatlanon található faház bontásáról***

Kállai István Elek:

20 millió Ft áll rendelkezésre 3 játszótér felújítására. Méretéből adódóan a Rákóczi utcai játszótér t érinti a legnagyobb összeg. A kihelyezésre kerülő játékelemek árait nem látom összegszerűen a határozati javaslatban. A Városfejlesztési, Mezőgazdasági Bizottság döntése alapján a Bartók telepi játszótér: 6 – 14 éves korosztály részére lesz kialakítva. Az előterjesztésben foglaltakon kívül 1 db kosár palánk felújítására vagy cseréjére is sor kerül. A Rákóczi utca 116.sz. előtt: 3 és 6 éves korosztály számára kerül kialakításra. Igen sok és korszerű elemmel bővül. A Galgócz sori játszótér: 6 – 14 éves korosztály részére újul meg. Itt megfogalmazódott egy kisebb sporttelep-pihenőpark kialakításának igénye.

Szilágyiné Pál Gyöngyi:

Szerettem volna árakat írni, de azok annyira szélsőségesek és változóak, hogy amíg nem tudják, hogy ki lesz a beszállító, addig nem tudnak pontos árakról beszélni.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**107/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a köztéri játszóterek felújítása során az alábbi eszközök kerüljenek beszerzésre:**

**Bartók telepi játszótér: 6 - 14 éves korosztály részére**

* **1 db kosár palánk felújítása vagy cseréje**
* **1 db kétállásos hinta (lap+bébi hintával felszerelve)**
* **1 db csúszda**
* **1 db négyszögletű mászóka**
* **1 db mérleghinta (kétállásos)**
* **1 db tájékoztató tábla a játékok használatára vonatkozóan és házirend**
* **1 db hulladékgyűjtő és 1 db pad (opcionális tétel)**
* **1db térvilágítás (opcionális tétel)**

**Rákóczi utca 116.sz. előtt 3 - 6 éves korosztály részére**

* **2 db hintaállvány**
* **1 db kétállásos babahinta**
* **2 db kétállásos laphinta**
* **1 db 1m csúszásterű csúszda**
* **1 db 3 tornyú alagút – mászóka (mászóvár)**
* **1 db kétrugós egyensúlyozó rúd**
* **4 db rugós játék (bármilyen alak)**
* **1 db korong lépegető**
* **1 db billenő korong**
* **1 db Polly Boll játék**
* **1 db egyensúlyozó híd**
* **1 db mászóka csúszdával, hálóval**

**Galgócz sori játszótér 6 – 14 éves korosztály részére**

* **1 db kétállásos hinta (lap+bébi hintával felszerelve)**
* **1 db kombinált vár csúszdával**
* **1 db hatszögletű mászóka**
* **1 db tájékoztató tábla a játékok használatára vonatkozóan és házirend**
* **1 db hulladékgyűjtő és 2 db pad (opcionális tétel)**
* **1db térvilágítás (opcionális tétel)**

Határidő: 2015. július 31.

Felelős: jegyző

1. **napirend**

***A civil információs, valamint az infomentor iroda civil szervezeteknek nyújtható szolgáltatásaival kapcsolatos előterjesztés***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**108/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága utólagosan támogatja a kulturális központban újonnan létrejött civil információs, valamint az infomentor iroda többlet szolgáltatásait igénybe vevő civil szervezeteket a szolgáltatáscsomag díjának erejéig. Erre a célra 1 millió forintot különít el keretéből.**

Határidő: 2015. május 20.

Felelős: jegyző

1. **napirend**

***Előterjesztés a Manna Lavanda Kft. közterület-használati kérelmével kapcsolatosan***

Marosi György Csongor:

Javaslom, hogy a Nyéki István vezérigazgató úr által már meghatározott, illetve a Drexx-well Kft. számára is elfogadott egyedi díj kerüljön elfogadásra, azaz főszezonban 6000 Ft, azon kívül 3000 Ft/nap.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a javaslatban foglaltak alapján - a következő határozatot hozta:

**109/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága a közterület használati díjat a Manna Lavanda Kft. részére egyedileg, az alábbiak szerint határozza meg:**

* **főszezonban (május 15-től szeptember 14-ig) 6000 Ft/nap**
* **szezonon kívül (szeptember 15-től május 14-ig) 3000 Ft/nap**

Határidő: -

Felelős: jegyző

1. **napirend**

***Előterjesztés a Damjanich utca kétirányúsításával kapcsolatban***

Marosi György Csongor:

A Városfejlesztési, Mezőgazdasági Bizottság úgy döntött, hogy a Damjanich utca mellett a Pávai Vajna utcának a Damjanich utca és a Mátyás király sétány közötti mintegy 100 méteres szakasza is legyen bevonva a kétirányúsításba. A Damjanich utca-Liget utca irányában egy „Megállni Tilos” tábla, a másik irányba pedig egy „Várakozni Tilos” tábla kerüljön kihelyezésre. A Pávai Vajna utcán a parkoló helyén a bolt oldalában egy „Várakozni Tilos” tábla, a másik irányba pedig egy „Megállni Tilos” tábla kerüljön kihelyezésre.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**110/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a Damjanich utca Pávai Vajna utca – Fürdő utca közötti és a Pávai Vajna utcának a Damjanich utca és a Mátyás király sétány közötti szakaszának kétirányúsítását a párhuzamos parkolóhelyek egyidejű megszüntetésével. Továbbá támogatja az útburkolati jelek lefestése, 2 db „Megállni Tilos” és 2 db „Várakozni Tilos” tábla kihelyezése költségeinek a 2015. évi városi költségvetés városüzemeltetési táblázat belterületi útfenntartás kerete terhére történő biztosítását.**

Határidő: 2015. május 30.

Felelős: jegyző

**16. napirend**

***Előterjesztés az Emlékezés tere forgalmi rendjének változásával kapcsolatban***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**111/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja az Emlékezés terén a két merőleges parkolósor közötti szakaszon megállási tilalom elrendelését 12 méter hosszon.**

**Továbbá támogatja a forgalmi rend kialakításához szükséges 1 db „Megállni tilos!” jelzőtábla és az 1 db „12 m” feliratú kiegészítő tábla kihelyezésének költségeinek a 2015. évi városi költségvetés városüzemeltetési táblázat belterületi útfenntartási kerete terhére történő biztosítását**

Határidő: 2015. május 30.

Felelős: jegyző

**17. napirend**

***Előterjesztés a Fürdőhely tájékoztató táblák elhelyezésével kapcsolatban***

Marosi György Csongor:

A Hajdúszovát irányából érkező turisták jobb tájékoztatása érdekében szükséges a „HUNGAROSPA” tájékoztató táblák kihelyezésére a Szováti úti vasúti átjáró és a Déli sor csomópont között és a Déli soron a Rákóczi utca útkereszteződés előtt balra mutató nyíllal.

Szilágyiné Pál Gyöngyi:

A KRESZ táblák kihelyezéséhez szükséges hozzájáruló nyilatkozatot várjuk a Magyar Közút Nonprofit Zrt-től.

Kanizsay György Béla:

A vasútfelújítási projekttel érintett területen egyeztetni kell a Heimlich László úrral is. A TDM-mel is kellene egy egyezetés, alkalmazhatnánk táblák esetében is a dizájn elemeket.

Marosi György Csongor:

A KRESZ táblák kihelyezését a Városgazdálkodási Nonprofit Zrt. végezze el. A fürdő is elhelyezheti a logóval ellátott tábláit.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben és a javaslatban foglaltak alapján - a következő határozatot hozta:

**112/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja az alábbi helyszíneken „Fürdőhely” tájékoztató tábla és alatta „HUNGAROSPA” kiegészítő tábla kihelyezését, amennyiben a Magyar Közút Nonprofit Zrt. a táblák kihelyezéséhez közútkezelői és tulajdonosi hozzájárulását megadja:**

* **A Szováti úton a vasúti átjáró és a Déli sor csomópont között javasoljuk elhelyezni jobbra mutató nyíllal.**
* **A Déli soron a Rákóczi utca útkereszteződés előtt balra mutató nyíllal.**
* **A Rákóczi utcán a Hőforrás utca torkolat előtt jobbra mutató nyíllal.**

**Továbbá támogatja a kihelyezendő táblák és a tervezés költségének a 2015. évi városi költségvetés városüzemeltetési táblázat belterületi útfenntartási kerete terhére történő biztosítását.**

Határidő: 2015. július 1.

Felelős: jegyző

**18. napirend**

***Előterjesztés a Bányász utcán behajtani tilos kivéve lakótelepre érkezők elrendelésével kapcsolatban***

Marosi György Csongor:

A Városfejlesztési, Mezőgazdasági Bizottság támogatta a Bányász utcán behajtási tilalom kivéve lakótelepre érkezők kiegészítéssel történő elrendelését.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), a módosító javaslatban foglaltak alapján - a következő határozatot hozta:

**113/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a Bányász utca 38-40. sz. előtt behajtani tilos kivéve lakótelepre érkezők tábla kihelyezését.**

**Továbbá támogatja a forgalmi rend kialakításához szükséges 1 db „Behajtani tilos!” jelzőtábla és „kivéve lakótelepre érkezők” kiegészítő tábla kihelyezésének a 2015. évi városi költségvetés városüzemeltetési táblázat belterületi útfenntartási kerete terhére történő biztosítását.**

Határidő: 2015. május 20.

Felelős: jegyző

**19. napirend**

***Előterjesztés a Mozicsarnoknál lévő rakodóhely időkorlátjának módosításáról***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**114/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a Mozicsarnoknál kijelölt rakodóhelyek időkorlátjának módosítását 8.00-13.00 és 16.00-20.00 órás időintervallumokra a kiegészítő tábla cseréjével.**

**Továbbá támogatja a kihelyezendő táblák költségének a 2015. évi városi költségvetés városüzemeltetési táblázat belterületi útfenntartási kerete terhére történő biztosítását.**

Határidő: 2015. május 20.

Felelős: jegyző

**20. napirend**

***Éltes Mátyás Általános és Speciális Szakiskola, Kollégium és Gyermekotthon táboroztatási kérelme***

Kunkliné Dede Erika:

Az idén 298.390 Ft igény érkezett a táboroztatásra.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**115/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága a Civil szervezetek és intézmények keretből az Éltes Mátyás Általános és Speciális Szakiskola, Kollégium és Gyermekotthon hátrányos helyzetű gyermekek táboroztatását 298.000 Ft-al támogatja.**

Határidő: 2015. május 30.

Felelős: jegyző

**21. napirend**

***Az egyedi lakóingatlanok energetikai korszerűsítésének támogatásával kapcsolatos támogatási szabályzatának elfogadása***

Kállai István Elek:

Azok, akik ilyen jövedelemmel rendelkeznek, nem fognak tudni felújítani. Hogyan kell majd elszámolni? Lehet-e használt készüléket vásárolni? Ha rászorultsági alapon zajlik a támogatás, akkor lehetőséget kellene biztosítani használt készülék vásárlására is.

Kunkliné Dede Erika:

Az elszámolás számla alapján történik. Nagyon sokan élnek ilyen jövedelemmel. Csak új készülék vásárlását lehet támogatni.

Marosi György Csongor:

Máshol is lehet használt készüléket elszámolni. Adásvételi szerződést kell írni, ami lehet az elszámolás alapja.

Kanizsay György Béla:

Határozzuk meg, hogy hogy milyen régi lehet a készülék. Legyen maximum 5 éves, melyet a készülékhez adott papírokkal tudni kell igazolni.

Lőrincz László:

Nagyon meggondolandó, hogy használt gázkészülék vásárlását engedélyezzük, mert lehet, hogy maghibásodott.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben és a módosító javaslatban foglaltak alapján - a következő határozatot hozta:

**116/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága elfogadja az egyedi lakóingatlanok energetikai korszerűsítésének támogatásával kapcsolatos támogatási szabályzatot azzal a kiegészítéssel, hogy használt készülék vásárlása is lehetséges, melynek igazolására az elszámoláskor adásvételről szóló megállapodást kell csatolni.**

Határidő: 2015. május 30.

Felelős: jegyző

**22. napirend**

***Magyar Vöröskereszt Hajdúszoboszló Területi Szervezete kérelme***

Marosi György Csongor:

Korábban döntött a bizottság arról, hogy a „Mindenki Karácsonya” és Gyermekkarácsony rendezvény egy központi rendezvény legyen karácsonyfa állítással az új kultúrház előtt és a szociális jellegűt külön kell választani.

Kunkliné Dede Erika:

Azt gondolom, hogy a véradók megérdemlik, hogy a bállal köszönetet mondjunk nekik, mindenképpen támogatnám.

Marosi György Csongor:

A "Látható szeretet!" című hagyományőrző tábor helyszínének költségmegtakarítás okán az újonnan megvásárolt Honvéd Üdülőt lenne célszerű igénybe venni. A tábort támogatnám 200 ezer Ft-al.

Antalné Tardi Irén:

Azt javaslom, hogy a karácsonyi és a véradóbál rendezvényekre később térjünk vissza, most nem támogatnám.

A GB 6 igen szavazattal (Marosi György Csongor, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) 1 ellenszavazat mellett (Antalné Tardi Irén) és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**117/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága a Civil szervezetek és intézmények keretből 200.000 Ft támogatást nyújt az Magyar Vöröskereszt Hajdúszoboszló Területi Szervezete részére a „Látható szeretet!” tábor támogatására azzal a kikötéssel, hogy engedélyezze számára a VGNZRT. vezérigazgatója a nemrég megvásárol Honvédelmi Üdülő használatát a táborozás céljából.**

Határidő: 2015. május 30.

Felelős: jegyző

**23. napirend**

***Szoboszló Sound Online Rádió-támogatási kérelme***

Marosi György Csongor:

Az ilyen jellegű kérelmek nem tartoznak a gazdasági bizottsághoz, inkább a Kulturális Bizottsághoz tartozik. Javaslom, hogy üljenek le egyeztetésre a művelődési ház vezetőjével és Máté Lajos képviselővel.

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**118/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága a Szoboszló Sound Online Rádió kérelmét későbbi egyeztetések után tárgyalja.**

Határidő: -

Felelős: jegyző

**24. napirend**

***Kovács Máté Városi Művelődési Központ és Könyvtár kérelme***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**119/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága 150.000 Ft támogatás nyújt a Kovács Máté Városi Művelődési Központ és KönyvtáriPad vásárlására.**

Határidő: 2015. május 30.

Felelős: jegyző

**25. napirend**

***Előterjesztés a gyermekétkeztetés feltételeit javító pályázat beadására***

A GB 8 igen szavazattal (Marosi György Csongor, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba) ellenszavazat és tartózkodás nélkül elfogadta a javaslatot (a döntéshozatalban 8 fő vett részt), az előterjesztésben foglaltak alapján - a következő határozatot hozta:

**120/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdúszoboszlói Egyesített Óvoda Rákóczi utca 21. sz. alatti központi óvoda konyhája fejlesztésére történő pályázat benyújtását, valamint a 30.000.000 Ft pályázati önrész tartalékok, pályázati céltartalékok keret terhére történő biztosítását.**

Határidő: 2015. május 30.

Felelős: jegyző

**26. napirend**

***Az Ép Testben Ép Lélek-95 Alapítvány kérelme***

Kállai István Elek:

Az Ép Testben Ép Lélek-95 Alapítvány rendezvénye közösségépítő, kapcsolatteremtő, környezettudatos életre nevelő egészségmegőrző célja van, melyre nagy szüksége van a város ezen részén élő embereknek.

Kállai István Elek -mint szervező- nem vett részt a döntéshozatalban.

A GB 4 igen szavazattal (Marosi György Csongor, Juhász Géza, Kanizsay György Béla, Kolozsvári Csaba) 1 ellenszavazattal (Antalné Tardi Irén) és 2 tartózkodás (Harsányi István, Képíró Ákos) mellett elfogadta a javaslatot. (A döntéshozatalban 7 fő vett részt), az előterjesztésben foglaltak alapján - a következő határozatot hozta:

**121/2015. (V.13.) GB határozat**

**Hajdúszoboszló Város Önkormányzatának Gazdasági Bizottsága a Civil szervezetek és intézmények keretből 300.000 Ft támogatást nyújt az Ép Testben Ép Lélek-95 Alapítványrészére az utcabál megrendezésére.**

Határidő: 2015. május 30.

Felelős: jegyző

**Bejelentések, Tájékoztatók**

Lőrincz László:

A faház bontására és elszállításra 1 ajánlat érkezett, 4-en tekintették meg. Az Észak Sport Kft. ügyvezetője, Hegedűs Béla bruttó 260.000 Ft-ot ígért.

Marosi György Csongor bizottsági elnök 1730 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2015. május 14-i üléséről készített jegyzőkönyv mellékletét képezik.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***